title: 2009/966/ES: Sklep Komisije z dne 30. novembra 2009 o sprejetju uvoznih odločitev Skupnosti za nekatere kemikalije na podlagi Uredbe (ES) št. 689/2008 Evropskega parlamenta in Sveta ter o spremembi sklepov Komisije 2000/657/ES, 2001/852/ES, 2003/508/ES, 2004/382/ES in 2005/416/ES

text:
               22.12.2009

               SL

               Uradni list Evropske unije

               L 341/14

      SKLEP KOMISIJE

   z dne 30. novembra 2009
   o sprejetju uvoznih odločitev Skupnosti za nekatere kemikalije na podlagi Uredbe (ES) št. 689/2008 Evropskega parlamenta in Sveta ter o spremembi sklepov Komisije 2000/657/ES, 2001/852/ES, 2003/508/ES, 2004/382/ES in 2005/416/ES
   (2009/966/ES)
   KOMISIJA EVROPSKIH SKUPNOSTI JE –
   ob upoštevanju Pogodbe o ustanovitvi Evropske skupnosti,
   ob upoštevanju Uredbe (ES) št. 689/2008 Evropskega parlamenta in Sveta z dne 17. junija 2008 o izvozu in uvozu nevarnih kemikalij (1) in zlasti drugega pododstavka člena 12(1) Uredbe,
   po posvetovanju z odborom, ustanovljenim s členom 133 Uredbe (ES) št. 1907/2006 Evropskega Parlamenta in Sveta z dne 18. decembra 2006 o registraciji, evalvaciji, avtorizaciji in omejevanju kemikalij (REACH) ter o ustanovitvi Evropske agencije za kemikalije in o spremembi Direktive 1999/45/ES ter o razveljavitvi Uredbe Sveta (EGS) št. 793/93 in Uredbe Komisije (ES) št. 1488/94 ter Direktive Sveta 76/769/EGS in direktiv Komisije 91/155/EGS, 93/67/EGS, 93/105/ES in 2000/21/ES (2),
   ob upoštevanju naslednjega:

               (1)

               Komisija se v skladu z Uredbo (ES) št. 689/2008 v imenu Skupnosti odloči, ali bo dovolila uvoz v Skupnost vsake posamezne kemikalije, za katero velja postopek soglasja po predhodnem obveščanju (PIC), ali ne.

               (2)

               Program Združenih narodov za okolje (UNEP) in Organizacija za prehrano in kmetijstvo (FAO) sta bila zadolžena za opravljanje storitev sekretariata za vodenje postopka PIC, uvedenega z Rotterdamsko konvencijo o postopku soglasja po predhodnem obveščanju (PIC) za nekatere nevarne kemikalije in pesticide v mednarodni trgovini in odobrenega s strani Skupnosti s Sklepom Sveta 2006/730/ES z dne 25. septembra 2006 o sklenitvi Rotterdamske konvencije o postopku soglasja po predhodnem obveščanju za določene nevarne kemikalije in pesticide v mednarodni trgovini v imenu Skupnosti (3).

               (3)

               Komisija mora kot skupni pooblaščeni organ v imenu Skupnosti in držav članic sporočati uvozne odločitve o kemikalijah, za katere velja postopek PIC, sekretariatu Rotterdamske konvencije.

               (4)

               Zaradi širitve Skupnosti 1. januarja 2007 in upoštevanja razvoja zakonodaje v Skupnosti od sprejetja teh sklepov je treba spremeniti prejšnje uvozne odločitve v zvezi s kemikalijami etilen oksid, fluoroacetamid, HCH (zmes izomerov), lindan, metamidofos, pentaklorofenol ter njegove soli in estri, polibromirani bifenili (PBB), poliklorirani terfenili (PCT), pripravki v prašivu, ki vsebujejo kombinacijo benomila, karbofurana in tirama ter živosrebrove spojine.

               (5)

               Dajanje etilen oksida v promet ter njegova uporaba v skladu z Direktivo 98/8/ES Evropskega parlamenta in Sveta z dne 16. februarja 1998 o dajanju biocidnih pripravkov v promet (4) je omejeno na nekatera posebna področja v skladu z Uredbo Komisije (ES) št. 1451/2007 (5) o drugi fazi desetletnega delovnega programa iz člena 16(2) Direktive 98/8/ES. Zato je uvoz dovoljen samo za te posebne uporabe. Države članice lahko odločijo, katere od uporab, ki so dovoljene v skladu z Direktivo 98/8/ES, dovolijo na svojem ozemlju.

               (6)

               Fluoroacetamid in pentaklorofenol ter njegove soli in estri niso vključeni kot aktivne snovi v Prilogo I k Direktivi Sveta 91/414/EGS z dne 15. julija 1991 o dajanju fitofarmacevtskih sredstev v promet (6) ali v Prilogo I, IA ali IB k Direktivi 98/8/EGS, s čimer je uporaba navedenih aktivnih snovi kot pesticidov prepovedana. Zato je prepovedan tudi uvoz fluoroacetamida in pentaklorofenola ter njegovih soli in estrov za uporabo kot pesticidov.

               (7)

               Od 1. julija 2008 dalje metamidofos ni več vključen v Prilogo I k Direktivi 91/414/EGS, zato so morale države članice preklicati vsa dovoljenja za fitofarmacevtska sredstva, ki vsebujejo metamidofos, in je vsako dajanje v promet fitofarmacevtskih sredstev, ki vsebujejo metamidofos, prepovedano. Poleg tega metamidofos ni bil niti opredeljen niti notificiran v skladu s skupnostnim programom preverjanja za oceno obstoječih snovi na podlagi Direktive 98/8/ES in ga zato ni dovoljeno dajati v promet za uporabo kot biocidni proizvod.

               (8)

               Proizvodnja, dajanje v promet ter uporaba lindana in HCH (zmes izomerov) so bili prepovedani z Uredbo Evropskega parlamenta in Sveta (ES) št. 850/2004 z dne 29. aprila 2004 o obstojnih organskih onesnaževalih in spremembi Direktive 79/117/EGS (7), odstopanje, ki je bilo dovoljeno na podlagi navedene uredbe, pa je prenehalo veljati 31. decembra 2007. Zato je od tega dne dalje prepovedan tudi vsak uvoz navedenih kemikalij.

               (9)

               Prepovedana je vsakršna proizvodnja, dajanje v promet in uporaba heksabromobifenil-1,1'-bifenila. Poleg tega navedena kemikalija spada v skupino PBB, ki je vključena v Prilogo III k Rotterdamski konvenciji in zanjo velja postopek PIC.

               (10)

               Bolgarija in Romunija sta 1. januarja 2007 postali članici Evropske unije. Ker Direktiva Sveta 76/769/EGS z dne 27. julija 1976 o približevanju zakonov in drugih predpisov držav članic v zvezi z omejitvami pri trženju in uporabi nekaterih nevarnih snovi in pripravkov UL L 262, 27.9.1976, str. 201.državam članicam omogoča, da na svojem ozemlju dovolijo posebne uporabe PCT, je treba spremeniti uvozne odločitve, da bi upoštevale nacionalno zakonodajo v dveh navedenih novih državah članicah.

               (11)

               Zato je primerno nadomestiti uvozne odločitve za etilen oksid, fluoroacetamid, HCH (zmes izomerov), lindan, metamidofos, pentaklorofenol ter njegove soli in estre, PBB in PCT, določene v Sklepu Komisije 2000/657/ES z dne 16. oktobra 2000 o sprejetju uvoznih odločitev Skupnosti za nekatere kemikalije na podlagi Uredbe Sveta (EGS) št. 2455/92 o izvozu in uvozu nekaterih nevarnih kemikalij (8), Sklepu Komisije 2001/852/ES z dne 19. novembra 2001 o sprejetju uvoznih odločitev Skupnosti na podlagi Uredbe Sveta (EGS) št. 2455/92 o izvozu in uvozu nekaterih nevarnih kemikalij in o spremembi Sklepa 2000/657/ES (9), Sklepu Komisije 2003/508/ES z dne 7. julija 2003 o sprejetju odločb Skupnosti o uvozu nekaterih kemikalij v skladu z Uredbo (ES) št. 304/2003 Evropskega parlamenta in Sveta ter o spremembah sklepov 2000/657/ES in 2001/852/ES (10) in Sklepu Komisije 2005/416/ES z dne 19. maja 2005 o sprejetju odločitev Skupnosti za uvoz nekaterih kemikalij na podlagi Uredbe (ES) št. 304/2003 Evropskega parlamenta in Sveta in o spremembi sklepov 2000/657/ES, 2001/852/ES in 2003/508/ES (11).

               (12)

               Benomil ni vključen v Prilogo I k Direktivi 91/414/EGS kot aktivna snov ali v Prilogo I, IA ali IB k Direktivi 98/8/EGS, s čimer je uporaba navedene aktivne snovi kot pesticida prepovedana. Zato je prepovedano tudi dajanje v promet pesticidnih pripravkov v prašivu, ki vsebujejo kombinacijo benomila, karbofurana in tirama, ter njihova uporaba kot pesticidov. Zato je treba nadomestiti uvozno odločitev za pesticidne pripravke v prašivu, ki vsebujejo kombinacijo benomila, karbofurana in tirama, določeno v Sklepu Komisije 2004/382/ES z dne 26. aprila 2004 o sprejemanju odločitev Skupnosti o uvozu nekaterih kemikalij v skladu z Uredbo Evropskega parlamenta in Sveta (ES) št. 304/2003 (12).

               (13)

               Dajanje v promet in uporaba fitofarmacevtskih sredstev, ki vsebujejo živosrebrove spojine kot aktivno snov, sta prepovedana na podlagi Direktive Sveta 79/117/EGS z dne 21. decembra 1978 o prepovedi prometa in uporabe fitofarmacevtskih sredstev, ki vsebujejo nekatere aktivne snovi (13). Poleg tega na podlagi Direktive 98/8/ES nista dovoljena tudi dajanje v promet in uporaba biocidnih proizvodov, ki vsebujejo živosrebrove spojine. Zato je treba nadomestiti uvozne odločitve za živosrebrove spojine, objavljene v okrožnici PIC X.

               (14)

               Sklepe 2000/657/ES, 2001/852/ES, 2003/508/ES, 2004/382/ES in 2005/416/ES je zato treba ustrezno spremeniti –

         SKLENILA:
   Člen 1
   Uvozne odločitve za lindan, metamidofos in pentaklorofenol ter njegove soli in estre, kot so določene v Prilogi k Sklepu 2000/657/ES, se nadomestijo z uvoznimi odločitvami, določenimi v obrazcih za odgovor na uvoz iz Priloge I k temu sklepu.
   Člen 2
   Uvozna odločitev za etilen oksid, kot je določena v Prilogi I k Sklepu 2001/852/ES, se nadomesti z uvozno odločitvijo, določeno v obrazcu za odgovor na uvoz iz Priloge II k temu sklepu.
   Člen 3
   Uvozna odločitev za polibromirane bifenile (PBB), kot je določena v Prilogi III k Sklepu 2003/508/ES, se nadomesti z uvozno odločitvijo, določeno v obrazcu za odgovor na uvoz iz Priloge III k temu sklepu.
   Člen 4
   Uvozne odločitve za fluoroacetamid, HCH (zmes izomerov) in poliklorirane terfenile (PCT), kot so določene v Prilogi I k Sklepu 2005/416/ES, se nadomestijo z uvoznimi odločitvami, določenimi v obrazcih za odgovor na uvoz iz Priloge IV k temu sklepu.
   Člen 5
   Začasna uvozna odločitev za pripravke v prašivu, ki vsebujejo kombinacijo benomila, karbofurana in tirama, kot je določena v Prilogi III k Sklepu 2004/382/ES, se nadomesti z uvozno odločitvijo, določeno v obrazcu za odgovor na uvoz iz Priloge V k temu sklepu.
   Člen 6
   Uvozna odločitev za živosrebrove spojine, objavljena v okrožnici PIC X, se nadomesti z uvozno odločitvijo, ki je določena v obrazcu za odgovor na uvoz iz Priloge VI k temu sklepu.

      V Bruslju, 30. novembra 2009

            Za Komisijo

         Stavros DIMAS

            Član Komisije

      (1)  UL L 204, 31.7.2008, str. 1.

      (2)  UL L 396, 30.12.2006, str. 1.

      (3)  UL L 299, 28.10.2006, str. 23.

      (4)  UL L 123, 24.4.1998, str. 1.

      (5)  UL L 325, 11.12.2007, str. 3.

      (6)  UL L 230, 19.8.1991, str. 1.

      (7)  UL L 158, 30.4.2004, str. 7.

      (8)  UL L 275, 27.10.2000, str. 44.

      (9)  UL L 318, 4.12.2001, str. 28.

      (10)  UL L 174, 12.7.2003, str. 10.

      (11)  UL L 147, 10.6.2005, str. 1.

      (12)  UL L 144, 30.4.2004, str. 11.

      (13)  UL L 33, 8.2.1979, str. 36.

      PRILOGA I
      Spremenjene uvozne odločitve za lindan, metamidofos, pentaklorofenol ter njegove soli in estre, ki nadomeščajo uvozne odločitve, določene v Sklepu 2000/657/ES

      PRILOGA II
      Spremenjena uvozna odločitev za etilen oksid, ki nadomešča uvozno odločitev, določeno v Sklepu 2001/852/ES

      PRILOGA III
      Spremenjena uvozna odločitev za polibromirane bifenile (PBB), ki nadomešča uvozno odločitev, določeno v Sklepu 2003/508/ES

      PRILOGA IV
      Spremenjene uvozne odločitve za fluoroacetamid, HCH (zmes izomerov) in poliklorirane terfenile (PCT), ki nadomeščajo uvozne odločitve, določene v Sklepu 2005/416/ES

      PRILOGA V
      Spremenjena uvozna odločitev za pripravke v prašivu, ki vsebujejo kombinacijo benomila, karbofurana in tirama, ki nadomešča uvozno odločitev, določeno v Sklepu 2004/382/ES

      PRILOGA VI
      Spremenjena uvozna odločitev za živosrebrove spojine, ki nadomešča uvozno odločitev, objavljeno v okrožnici PIC X


title: Sklep Političnega in varnostnega odbora (SZVP) 2016/2352 z dne 7. decembra 2016 o imenovanju poveljnika misije EU v vojaški misiji Evropske unije, ki prispeva k usposabljanju malijskih oboroženih sil (EUTM Mali), in razveljavitvi Sklepa (SZVP) 2016/939 (EUTM Mali/2/2016)

text:
               21.12.2016

               SL

               Uradni list Evropske unije

               L 348/25

         SKLEP POLITIČNEGA IN VARNOSTNEGA ODBORA (SZVP) 2016/2352
   z dne 7. decembra 2016
   o imenovanju poveljnika misije EU v vojaški misiji Evropske unije, ki prispeva k usposabljanju malijskih oboroženih sil (EUTM Mali), in razveljavitvi Sklepa (SZVP) 2016/939 (EUTM Mali/2/2016)
   POLITIČNI IN VARNOSTNI ODBOR JE –
   ob upoštevanju Pogodbe o Evropski uniji in zlasti člena 38 Pogodbe,
   ob upoštevanju Sklepa Sveta 2013/34/SZVP z dne 17. januarja 2013 o vojaški misiji Evropske unije, ki prispeva k usposabljanju malijskih oboroženih sil (EUTM Mali) (1), in zlasti člena 5 Sklepa,
   ob upoštevanju naslednjega:

               (1)

               Svet je na podlagi člena 5(1) Sklepa 2013/34/SZVP pooblastil Politični in varnostni odbor (PVO), da v skladu s členom 38 Pogodbe o Evropski uniji sprejema ustrezne odločitve glede političnega nadzora in strateškega vodenja EUTM Mali, vključno s sklepi o imenovanju naslednjih poveljnikov misije EU.

               (2)

               PVO je 8. junija 2016 sprejel Sklep (SZVP) 2016/939 (2), s katerim je za novega poveljnika misije EU za EUTM Mali imenoval brigadnega generala Erica HARVENTA.

               (3)

               Belgija je priporočila, da se z 19. decembrom 2016 za novega poveljnika misije EU za EUTM Mali imenuje brigadni general Peter DEVOGELAERE, ki zamenja brigadnega generala Erica HARVENTA.

               (4)

               Vojaški odbor EU je 31. oktobra 2016 to priporočilo podprl.

               (5)

               Sklep (SZVP) 2016/939 bi bilo zato treba razveljaviti.

               (6)

               V skladu s členom 5 Protokola (št. 22) o stališču Danske, ki je priložen Pogodbi o Evropski uniji in Pogodbi o delovanju Evropske unije, Danska ne sodeluje pri pripravi in izvajanju sklepov in ukrepov Unije, ki zadevajo obrambo –

         SPREJEL NASLEDNJI SKLEP:
   Člen 1
   Brigadni general Peter DEVOGELAERE je z 19. decembrom 2016 imenovan za poveljnika misije EU v vojaški misiji Evropske unije, ki prispeva k usposabljanju malijskih oboroženih sil (EUTM Mali).
   Člen 2
   Sklep (SZVP) 2016/939 se razveljavi.
   Člen 3
   Ta sklep začne veljati 19. decembra 2016.

      V Bruslju, 7. decembra 2016

            Za Politični in varnostni odbor

            Predsednik

         W. STEVENS

      (1)  UL L 14, 18.1.2013, str. 19.

      (2)  Sklep Političnega in varnostnega odbora (SZVP) 2016/939 z dne 8. junija 2016 o imenovanju poveljnika misije EU v vojaški misiji Evropske unije, ki prispeva k usposabljanju malijskih oboroženih sil (EUTM Mali), in razveljavitvi Sklepa (SZVP) 2015/2298 (EUTM Mali/1/2016) (UL L 155, 14.6.2016, str. 25).


title: Sklep Evropskega parlamenta z dne 5. maja 2010 o razrešnici glede izvrševanja proračuna Evropskega skupnega podjetja za ITER in razvoj fuzijske energije za proračunsko leto 2008

text:
               25.9.2010

               SL

               Uradni list Evropske unije

               L 252/223

         SKLEP EVROPSKEGA PARLAMENTA
   z dne 5. maja 2010
   o razrešnici glede izvrševanja proračuna Evropskega skupnega podjetja za ITER in razvoj fuzijske energije za proračunsko leto 2008
   (2010/552/EU)
   EVROPSKI PARLAMENT,
   ob upoštevanju končnih letnih računovodskih izkazov Evropskega skupnega podjetja za ITER in razvoj fuzijske energije za proračunsko leto 2008,
   ob upoštevanju poročila Računskega sodišča o letnih računovodskih izkazih Evropskega skupnega podjetja za ITER in razvoj fuzijske energije za proračunsko leto, ki se je končalo 31. decembra 2008, skupaj z odgovori skupnega podjetja (1),
   ob upoštevanju priporočila Sveta z dne 16. februarja 2010 (5829/2010 – C7-0060/2010),
   ob upoštevanju člena 276 Pogodbe ES in člena 319 Pogodbe o delovanju Evropske unije,
   ob upoštevanju Uredbe Sveta (ES, Euratom) št. 1605/2002 z dne 25. junija 2002 o finančni uredbi, ki se uporablja za splošni proračun Evropskih skupnosti (2), zlasti člena 185 te uredbe,
   ob upoštevanju Odločbe Sveta 2007/198/Euratom z dne 27. marca 2007 o ustanovitvi Evropskega skupnega podjetja za ITER in razvoj fuzijske energije ter dodelitvi prednosti le-temu (3), zlasti člena 5,
   ob upoštevanju Uredbe Komisije (ES, Euratom) št. 2343/2002 z dne 19. novembra 2002 o okvirni finančni uredbi za organe iz člena 185 Uredbe (ES, Euratom) št. 1605/2002 (4), zlasti člena 94,
   ob upoštevanju člena 77 in Priloge VI Poslovnika,
   ob upoštevanju poročila Odbora za proračunski nadzor (A7-0094/2010),

               1.

               podeli razrešnico direktorju Evropskega skupnega podjetja za ITER in razvoj fuzijske energije glede izvrševanja proračuna skupnega podjetja za proračunsko leto 2008;

               2.

               navaja svoje pripombe v spodnji resoluciji;

               3.

               naroča svojemu predsedniku, naj ta sklep in resolucijo, ki je del sklepa, posreduje direktorju Evropskega skupnega podjetja za ITER in razvoj fuzijske energije, Svetu, Komisiji in Računskemu sodišču ter poskrbi za objavo v Uradnem listu Evropske unije (serija L).

            Predsednik

         Jerzy BUZEK

            Generalni sekretar

         Klaus WELLE

      (1)  UL C 310, 18.12.2009, str. 1.

      (2)  UL L 248, 16.9.2002, str. 1.

      (3)  UL L 90, 30.3.2007, str. 58.

      (4)  UL L 357, 31.12.2002, str. 72.
    ---documentbreak---

               25.9.2010

               SL

               Uradni list Evropske unije

               L 252/224

         RESOLUCIJA EVROPSKEGA PARLAMENTA
   z dne 5. maja 2010
   s pripombami, ki so del sklepa o razrešnici glede izvrševanja proračuna Evropskega skupnega podjetja za ITER in razvoj fuzijske energije za proračunsko leto 2008
   EVROPSKI PARLAMENT,
   ob upoštevanju končnih letnih računovodskih izkazov Evropskega skupnega podjetja za ITER in razvoj fuzijske energije za proračunsko leto 2008,
   ob upoštevanju poročila Računskega sodišča o letnih računovodskih izkazih Evropskega skupnega podjetja za ITER in razvoj fuzijske energije za proračunsko leto, ki se je končalo 31. decembra 2008, skupaj z odgovori skupnega podjetja (1),
   ob upoštevanju priporočila Sveta z dne 16. februarja 2010 (5829/2010 – C7-0060/2010),
   ob upoštevanju člena 276 Pogodbe ES in člena 319 Pogodbe o delovanju Evropske unije,
   ob upoštevanju Uredbe Sveta (ES, Euratom) št. 1605/2002 z dne 25. junija 2002 o finančni uredbi, ki se uporablja za splošni proračun Evropskih skupnosti (2), zlasti člena 185 te uredbe,
   ob upoštevanju Odločbe Sveta 2007/198/Euratom z dne 27. marca 2007 o ustanovitvi Evropskega skupnega podjetja za ITER in razvoj fuzijske energije ter dodelitvi prednosti le-temu (3), zlasti člena 5,
   ob upoštevanju finančne uredbe Evropskega skupnega podjetja za ITER in razvoj fuzijske energije, ki jo je s sklepom sprejel njegov upravni odbor dne 22. oktobra 2007 (v nadaljnjem besedilu: finančna uredba ITER),
   ob upoštevanju Uredbe Komisije (ES, Euratom) št. 2343/2002 z dne 19. novembra 2002 o okvirni finančni uredbi za organe iz člena 185 Uredbe (ES, Euratom) št. 1605/2002 (4), zlasti člena 94,
   ob upoštevanju člena 77 in Priloge VI Poslovnika,
   ob upoštevanju poročila Odbora za proračunski nadzor (A7-0094/2010),

               A.

               ker je Računsko sodišče navedlo, da je prejelo zadostno zagotovilo o zanesljivosti letnih računovodskih izkazov za proračunsko leto 2008 ter o zakonitosti in pravilnosti z njimi povezanih transakcij,

               B.

               ker je skupno podjetje v zagonski fazi in v letu 2008 še ni v celoti izvajalo svojih sistemov za notranjo kontrolo in finančne informacije,

               C.

               ker člen 75 finančne uredbe ITER določa, da mora imeti skupno podjetje službo za notranjo revizijo, ki mora delovati v skladu z mednarodnimi revizijskimi standardi;

               D.

               ker finančna uredba ITER v veliki meri temelji na okvirni finančni uredbi, ki so jo pred kratkim spremenili, da bi jo uskladili s spremembami splošne finančne uredbe,

               E.

               ker je 28. februarja 2008 direktor skupnega podjetja Računsko sodišče zaprosil za mnenje o finančni uredbi ITER,

               F.

               ker je Računsko sodišče oktobra 2008 podalo mnenje št. 4/2008 o tej uredbi,

      Prenos odobrenih proračunskih sredstev

               1.

               ugotavlja, da je Računsko sodišče ugotovilo, da je v izkazu realizacije proračuna prikazan presežek v višini 57 600 000 EUR, kar predstavlja 38 % od 149 700 000 EUR vnaprej vračunanih prihodkov; zlasti poudarja, da je bil del tega presežka (32 200 000 EUR) prenesen v proračunsko leto 2009; vendar je seznanjen z odgovorom skupnega podjetja, ki meni, da je bila nezadostna poraba sredstev povezana s prvim letom finančne neodvisnosti skupnega podjetja od Komisije in zamudami pri začetku delovanja mednarodne organizacije ITER ter programa Euratom za fuzijsko energijo kot celote;

      Nepravilnosti pri obveznostih

               2.

               ugotavlja, da je v šestih primerih, ki jih je preučilo Računsko sodišče, skupno podjetje sklenilo proračunske obveznosti šele po sprejetju zadevnih pravnih obveznosti; zato zahteva, da skupno podjetje spoštuje finančno uredbo tudi na tem področju;

      Finančna uredba ITER

               3.

               pozdravlja ugotovitve Računskega sodišča, da finančna uredba ITER v veliki meri temelji na načelih okvirne finančne uredbe in splošne finančne uredbe; vendar ugotavlja, da je treba več specifičnih zahtev spremeniti, zlasti kar zadeva izjeme k proračunskim načelom, vlogo službe Komisije za notranjo revizijo, pozna plačila prispevkov članov, pogoje za dodeljevanje subvencij in predhodne določbe, predvidene v členu 133 finančne uredbe ITER;

      Letno poročilo o dejavnostih

               4.

               izrecno priporoča, da skupno podjetje spoštuje rok za predložitev letnega poročila o dejavnostih, o katerem se je dogovorilo z Računskim sodiščem;

      Sistemi notranje kontrole

               5.

               izrecno priporoča, da skupno podjetje začne dodatna dela pri dokumentiranju informacijskih procesov in dejavnosti ter pri razvrščanju tveganj pri informacijskih tehnologijah;

               6.

               ugotavlja, da je notranji revizor skupnega podjetja svojo funkcijo začel opravljati 1. julija 2009; ne glede na to čestita skupnemu podjetju, da je sedaj pripravilo akcijski načrt za izvajanje standardov notranje kontrole in oblikovalo delovno skupino, ki bo usklajevala in spremljala izvajanje tega načrta; ob tem poudarja, da je skupno podjetje imenovalo pooblaščenca za varstvo podatkov in sprejelo ukrepe, potrebne za nadaljnji razvoj načrta za neprekinjeno poslovanje in obnovitev podatkov;

               7.

               je seznanjen z izjavo skupnega podjetja, da analiza vseh ustreznih poslovnih procesov šele poteka;

               8.

               je seznanjen s tem, da je skupno podjetje v letu 2008 vknjižilo prihodke iz obresti v višini 216 304,89 EUR; glede na letne računovodske izkaze in višino obresti sklepa, da ima skupno podjetje vseskozi visok gotovinski saldo; je seznanjen s tem, da je gotovinski saldo skupnega podjetja 31. decembra 2008 znašal 58 980 569,87 EUR; poziva Komisijo, naj preveri, s katerimi razpoložljivimi možnostmi bi bilo mogoče vpeljati na potrebah temelječe upravljanje denarnih sredstev v skupnem podjetju in katere spremembe pristopa so potrebne, da bi gotovinski saldo skupnega podjetja trajno ohranjali na kolikor mogoče nizki ravni.

      (1)  UL C 310, 18.12.2009, str. 1.

      (2)  UL L 248, 16.9.2002, str. 1.

      (3)  UL L 90, 30.3.2007, str. 58.

      (4)  UL L 357, 31.12.2002, str. 72.


               12.8.2016

               SL

               Uradni list Evropske unije

               C 294/62

         P8_TA(2014)0085
   Nenasprotovanje delegiranemu aktu: ureditev za blago s poreklom iz nekaterih držav iz skupine AKP
   Sklep Evropskega parlamenta, da ne nasprotuje delegirani uredbi Komisije z dne 14. novembra 2014 o spremembi Priloge I k Uredbi Sveta (ES) št. 1528/2007 o uporabi ureditev za blago s poreklom iz nekaterih držav iz skupine afriških, karibskih in pacifiških držav (AKP), določenih v sporazumih, ki vzpostavljajo ali vodijo k vzpostavitvi sporazumov o gospodarskem partnerstvu (C(2014)08355 – 2014/2954(DEA)
   (2016/C 294/22)

      Evropski parlament,

               —

               ob upoštevanju delegirane uredbe Komisije (C(2014)08355),

               —

               ob upoštevanju pisma Komisije z dne 26. novembra 2014, v katerem le-ta poziva Parlament, naj izjavi, da ne bo nasprotoval delegirani uredbi,

               —

               ob upoštevanju pisma Odbora za mednarodno trgovino predsedniku konference predsednikov odborov z dne 5. decembra 2014,

               —

               ob upoštevanju člena 290 Pogodbe o delovanju Evropske unije,

               —

               ob upoštevanju Uredbe Sveta (ES) št. 1528/2007 z dne 20. decembra 2007 o uporabi ureditev za blago s poreklom iz nekaterih držav iz skupine afriških, karibskih in pacifiških držav (AKP), določenih v sporazumih, ki vzpostavljajo ali vodijo k vzpostavitvi sporazumov o gospodarskem partnerstvu (1), zlasti členov 2(2) in 24a(6),

               —

               ob upoštevanju Uredbe (EU) št. 527/2013 Evropskega parlamenta in Sveta z dne 21. maja 2013 o spremembi Uredbe Sveta (ES) št. 1528/2007 glede izločitve več držav s seznama regij ali držav, ki so zaključile pogajanja (2),

               —

               ob upoštevanju priporočila za sklep Odbora za mednarodno trgovino,

               —

               ob upoštevanju člena 105(6) Poslovnika,

               —

               ob upoštevanju, da ni bilo izraženo nobeno nasprotovanje v roku iz tretje in četrte alinee člena 105(6) Poslovnika, ki se je iztekel 16. decembra 2014,

               A.

               ker je v skladu z Uredbo (EU) št. 527/2013 s 1. oktobrom 2014 za Kenijo prenehala veljati ureditev dostopa na trg, ki jo dopušča Uredba (ES) št. 1528/2007;

               B.

               ker so Kenija, Evropska unija in njene države članice 16. oktobra 2014 sklenile pogajanja o sporazumu o gospodarskem partnerstvu;

               C.

               ker je Komisija dne 14. novembra 2014 sprejela delegirani akt o ponovnem vpisu Kenije v Prilogo I k Uredbi (ES) št. 1528/2007;

               D.

               ker je Komisija poudarila, da bi s sklepom o nenasprotovanju omejili potencialno preusmerjanje trgovine in izgubo izvoza v EU za Kenijo ter tako zmanjšali škodo v sektorjih ribolova tunov, vrtnarstva in rezanega cvetja;

               1.

               izjavlja, da ne bo nasprotoval delegirani uredbi;

               2.

               naroči svojemu predsedniku, naj ta sklep posreduje Svetu in Komisiji.

      (1)  UL L 348, 31.12.2007, str. 1.

      (2)  UL L 165, 18.6.2013, str. 59.


title: Sklep Sveta (EU) 2016/979 z dne 20. maja 2016 o pristopu Hrvaške h Konvenciji, pripravljeni na podlagi člena K.3 Pogodbe o Evropski uniji, o medsebojni pomoči in sodelovanju med carinskimi upravami

text:
               18.6.2016

               SL

               Uradni list Evropske unije

               L 161/35

         SKLEP SVETA (EU) 2016/979
   z dne 20. maja 2016
   o pristopu Hrvaške h Konvenciji, pripravljeni na podlagi člena K.3 Pogodbe o Evropski uniji, o medsebojni pomoči in sodelovanju med carinskimi upravami
   SVET EVROPSKE UNIJE JE –
   ob upoštevanju Pogodbe o Evropski uniji,
   ob upoštevanju Akta o pristopu Hrvaške ter zlasti člena 3(4) in (5) Akta,
   ob upoštevanju priporočila Evropske komisije,
   ob upoštevanju mnenja Evropskega parlamenta (1),
   ob upoštevanju naslednjega:

               (1)

               Konvencija, pripravljena na podlagi člena K.3 Pogodbe o Evropski uniji, o medsebojni pomoči in sodelovanju med carinskimi upravami (2) (v nadaljnjem besedilu: Konvencija) je bila 18. decembra 1997 podpisana v Bruslju. Veljati začne 90 dni po uradnem obvestilu o zaključku ustavnih postopkov za sprejetje Konvencije s strani države, članice Evropske unije v času sprejetja akta o sestavi Konvencije s strani Sveta, ki kot zadnja izpolni to obveznost.

               (2)

               V skladu s členom 32(4) Konvencije lahko do začetka veljavnosti Konvencije vsaka država članica, takrat ko predloži uradno obvestilo iz člena 32(2) Konvencije ali kadar koli pozneje, izjavi, da Konvencijo uporablja za svoje odnose z državami članicami, ki so dale isto izjavo.

               (3)

               Člen 3(4) Akta o pristopu Hrvaške (v nadaljnjem besedilu: Akt o pristopu) določa, da Hrvaška pristopi h konvencijam in protokolom, navedenim v Prilogi I k Aktu o pristopu. Te konvencije in protokoli med drugim zajemajo tudi Konvencijo. Konvencija začne za Hrvaško veljati na datum, ki ga določi Svet.

               (4)

               V skladu s členom 3(5) Akta o pristopu Svet sprejme vse prilagoditve, ki so potrebne zaradi pristopa Hrvaške h konvencijam in protokolom, navedenim v Prilogi I k Aktu o pristopu –

         SPREJEL NASLEDNJI SKLEP:
   Člen 1
   Konvencija začne veljati za Hrvaško prvi dan prvega meseca po datumu objave tega sklepa.
   Člen 2
   Besedilo Konvencije v hrvaškem jeziku (3) je verodostojno pod enakimi pogoji kot besedila Konvencije v drugih jezikih.
   Člen 3
   Ta sklep začne učinkovati dan po objavi v Uradnem listu Evropske unije.

      V Bruslju, 20. maja 2016

            Za Svet

            Predsednik

         K.H.D.M. DIJKHOFF

      (1)  Mnenje z dne 28. aprila 2016 (še ni obljavljeno v Uradnem listu).

      (2)  UL C 24, 23.1.1998, str. 2.

      (3)  Besedilo Konvencije v hrvaškem jeziku je bilo objavljeno v posebni izdaji Uradnega lista (poglavje 19, zvezek 14, str. 156).


title: Sklep Sveta 2012/687/SZVP z dne 6. novembra 2012 o spremembi Sklepa 2010/413/SZVP o omejevalnih ukrepih proti Iranu

text:
               7.11.2012

               SL

               Uradni list Evropske unije

               L 307/82

         SKLEP SVETA 2012/687/SZVP
   z dne 6. novembra 2012
   o spremembi Sklepa 2010/413/SZVP o omejevalnih ukrepih proti Iranu
   SVET EVROPSKE UNIJE JE –
   ob upoštevanju Pogodbe o Evropski uniji in zlasti člena 29 Pogodbe,
   ob upoštevanju Sklepa Sveta 2010/413/SZVP z dne 26. julija 2010 o omejevalnih ukrepih proti Iranu (1) in zlasti člena 23(2) Sklepa,
   ob upoštevanju naslednjega:

               (1)

               Svet je 26. julija 2010 sprejel Sklep 2010/413/SZVP.

               (2)

               Na seznam oseb in subjektov, za katere veljajo omejevalni ukrepi, iz Priloge II k Sklepu 2010/413/SZVP bi bilo treba vključiti še en subjekt –

         SPREJEL NASLEDNJI SKLEP:
   Člen 1
   Subjekt, naveden v Prilogi k temu sklepu, se doda na seznam v oddelku B dela I Priloge II k Sklepu 2010/413/SZVP.
   Člen 2
   Ta sklep začne veljati z dnem objave v Uradnem listu Evropske unije.

      V Bruslju, 6. novembra 2012

            Za Svet

            Predsednik

         A. D. MAVROYIANNIS

      (1)  UL L 195, 27.7.2010, str. 39.

      PRILOGA

         SUBJEKT IZ ČLENA 1

      B.   Subjekti

                  Ime

                  Podatki za ugotavljanje identitete

                  Razlogi

                  Datum uvrstitve na seznam

                  1.

                  National Iranian Oil Company Nederland (alias: NIOC Netherlands Representation Office)

                  Blaak 512, 3011 TA in Weena 333, 3013 AL Rotterdam, Netherlands.
                  Tel.: +31 (10) 225 0177, +31 (10) 225 0308
                  http://www.nioc-intl.com/Offices_Rotterdam.htm.

                  Podružnica iranske naftne družbe (National Iranian Oil Company – NIOC).

                  7.11.2012


title: 2010/559/EU: Sklep Sveta z dne 13. septembra 2010 o začetku avtomatizirane izmenjave podatkov iz registrov vozil na Finskem

text:
               17.9.2010

               SL

               Uradni list Evropske unije

               L 245/34

         SKLEP SVETA
   z dne 13. septembra 2010
   o začetku avtomatizirane izmenjave podatkov iz registrov vozil na Finskem
   (2010/559/EU)
   SVET EVROPSKE UNIJE JE –
   ob upoštevanju člena 25 Sklepa Sveta 2008/615/PNZ z dne 23. junija 2008 o poglobitvi čezmejnega sodelovanja, zlasti na področju boja proti terorizmu in čezmejnemu kriminalu (1),
   ob upoštevanju člena 20 in poglavja 4 Priloge k Sklepu Sveta 2008/616/PNZ z dne 23. junija 2008 o izvajanju Sklepa 2008/615/PNZ (2),
   ob upoštevanju naslednjega:

               (1)

               V skladu s Protokolom o prehodni ureditvi, priloženim k Pogodbi o Evropski uniji, Pogodbi o delovanju Evropske unije in Pogodbi o ustanovitvi Evropske skupnosti za atomsko energijo akti institucij, organov, uradov in agencij Unije, sprejeti pred začetkom veljavnosti Lizbonske pogodbe, ohranijo pravni učinek, dokler niso razveljavljeni, razglašeni za nične ali spremenjeni zaradi izvajanja Pogodb.

               (2)

               Skladno s tem se uporablja člen 25 Sklepa 2008/615/PNZ, Svet pa mora s soglasno odločitvijo ugotoviti, ali so države članice uveljavile določbe poglavja 6 navedenega sklepa.

               (3)

               Člen 20 Sklepa 2008/616/PNZ določa, da je treba sklepe iz člena 25(2) Sklepa 2008/615/PNZ sprejemati na podlagi poročila o oceni, ki je oprto na vprašalnik. Kar zadeva avtomatizirano izmenjavo podatkov v skladu s poglavjem 2 Sklepa 2008/615/PNZ, se poročilo o oceni pripravi na podlagi ocenjevalnega obiska in preskusa.

               (4)

               V skladu s točko 1.1 poglavja 4 Priloge k Sklepu 2008/616/PNZ vprašalnik, ki ga je pripravila pristojna delovna skupina Sveta, zadeva vsako avtomatizirano izmenjavo podatkov in ga mora država članica izpolniti takoj, ko meni, da v ustrezni kategoriji podatkov izpolnjuje predpogoje za delitev podatkov.

               (5)

               Finska je izpolnila vprašalnik o varstvu podatkov in vprašalnik o podatkih iz registrov vozil.

               (6)

               Finska je z namenom ocene rezultatov iz vprašalnika o podatkih iz registrov vozil opravila preskus z Nizozemsko.

               (7)

               Na Finskem je bil opravljen ocenjevalni obisk, o katerem je ocenjevalna skupina pripravila poročilo in ga posredovala pristojni delovni skupini Sveta z namenom ocenitve vprašalnika o podatkih iz registrov vozil.

               (8)

               Splošno poročilo o oceni, v katerem so povzeti rezultati iz vprašalnika ter ocenjevalnega obiska in preskusa v zvezi s podatki iz registrov vozil, je bilo predloženo Svetu –

         SPREJEL NASLEDNJI SKLEP:
   Člen 1
   Finska je za namene avtomatiziranega iskanja podatkov iz registrov vozil v celoti uveljavila splošne določbe o varstvu podatkov iz poglavja 6 Sklepa 2008/615/PNZ ter je upravičena prejemati in pošiljati osebne podatke na podlagi člena 12 navedenega sklepa, in sicer od datuma začetka veljavnosti tega sklepa.
   Člen 2
   Ta sklep začne veljati na dan sprejetja.

      V Bruslju, 13. septembra 2010

            Za Svet

            Predsednik

         S. VANACKERE

      (1)  UL L 210, 6.8.2008, str. 1.

      (2)  UL L 210, 6.8.2008, str. 12.


title: 2014/101/EU: Sklep Sveta z dne 18. februarja 2014 o imenovanju češkega člana Odbora regij

text:
               21.2.2014

               SL

               Uradni list Evropske unije

               L 52/17

      SKLEP SVETA

   z dne 18. februarja 2014
   o imenovanju češkega člana Odbora regij
   (2014/101/EU)
   SVET EVROPSKE UNIJE JE –
   ob upoštevanju Pogodbe o delovanju Evropske unije in zlasti člena 305 Pogodbe,
   ob upoštevanju predloga češke vlade,
   ob upoštevanju naslednjega:

               (1)

               Svet je 22. decembra 2009 in 18. januarja 2010 sprejel sklepa 2009/1014/EU (1) in 2010/29/EU (2) o imenovanju članov in nadomestnih članov Odbora regij za obdobje od 26. januarja 2010 do 25. januarja 2015.

               (2)

               Zaradi konca mandata Bohuslava SVOBODE se je sprostilo mesto člana Odbora regij –

         SPREJEL NASLEDNJI SKLEP:
   Člen 1
   Za preostanek mandata, ki se izteče 25. januarja 2015, se za člana Odbora regij imenuje:

               —

               Tomáš HUDEČEK, Primátor hl. města Prahy.

         Člen 2
   Ta sklep začne veljati na dan sprejetja.

      V Bruslju, 18. februarja 2014

            Za Svet

            Predsednik

         G. STOURNARAS

      (1)  UL L 348, 29.12.2009, str. 22.

      (2)  UL L 12, 19.1.2010, str. 11.


title: 2007/793/ES: Sklep Komisije z dne 29. novembra 2007 o imenovanju članov skupine za dialog z zainteresiranimi stranmi na področju javnega zdravja in varstva potrošnikov, ustanovljene s Sklepom 2007/602/ES

text:
               6.12.2007

               SL

               Uradni list Evropske unije

               L 320/33

      SKLEP KOMISIJE

   z dne 29. novembra 2007
   o imenovanju članov skupine za dialog z zainteresiranimi stranmi na področju javnega zdravja in varstva potrošnikov, ustanovljene s Sklepom 2007/602/ES
   (2007/793/ES)
   KOMISIJA EVROPSKIH SKUPNOSTI JE –
   ob upoštevanju Pogodbe o ustanovitvi Evropske skupnosti,
   ob upoštevanju Sklepa Komisije 2007/602/ES z dne 5. septembra 2007 o ustanovitvi skupine za dialog z zainteresiranimi stranmi na področju javnega zdravja in varstva potrošnikov (1) ter zlasti člena 3(1) Sklepa,
   ob upoštevanju naslednjega:

               (1)

               Skupina za dialog z zainteresiranimi stranmi na področju javnega zdravja in varstva potrošnikov je bila ustanovljena s Sklepom 2007/602/ES, ki je začel veljati 10. oktobra 2007, da bi Komisiji svetovala o najboljših praksah v postopku posvetovanja in ji na navedenih področjih pomagala bolje prilagoditi svoje postopke posvetovanja potrebam zainteresiranih strani.

               (2)

               V skladu s členom 3(1) Sklepa 2007/602/ES Komisija imenuje člane skupine izmed strokovnjakov z znanjem na področjih iz člena 2(2) navedenega sklepa, ki so se odzvali na razpis za prijavo interesa.

               (3)

               Razpis za prijavo interesa je bil objavljen 12. junija 2007, rok za prijavo pa je potekel 27. julija 2007. Prejetih je bilo približno 127 vlog.

               (4)

               Izmed kandidatov, ki so se odzvali na razpis za prijavo interesa, je bilo izbranih devetnajst strokovnjakov. Ta skupina odraža uravnoteženo zastopanost zadevnih zainteresiranih strani z različnih področij politik, ki jih pokriva Generalni direktorat za zdravje in varstvo potrošnikov. Imenovanja se izvedejo na podlagi najvišjih standardov strokovne usposobljenosti, ustrezne širine strokovnega znanja in, skladno s tem, najširše možne geografske porazdelitve znotraj Skupnosti ter ustrezne zastopanosti obeh spolov.

               (5)

               Komisija bo sprejela nadaljnji sklep, ki bo določal, katere člane je treba imenovati za štiriletni mandat in katere za dvoletni mandat, v skladu s členom 3(4) Sklepa 2007/602/ES –

         SKLENILA:
   Člen 1
   Komisija imenuje naslednje osebe za člane skupine za dialog z zainteresiranimi stranmi:

               BAX Willemien

               BERTELETTI KEMP Florence

               CZIMBALMOS Ágnes

               DAVCHEVA Yanka

               DI PUPPO Roshan

               FEDERSPIEL Benedicte

               FELLER Roxane

               GALLANI Barbara

               GOUVEIA Rodrigo

               JONNAERT Erik

               KETTLITZ Beate

               KNABE Agnese

               MACCHIA BANGSGAARD Flaminia

               PELLEGRINO Patrice

               ORTEGA PECINA David Miguel

               RAWLING Ruth

               ROSS Melody

               SHEPPARD Philip

               TIDDENS-ENGWIRDA Lisette

         Člen 2
   Ta sklep začne veljati 29. novembra 2007.

      V Bruslju, 29. novembra 2007

            Za Komisijo

         Markos KYPRIANOU

            Član Komisije

      (1)  UL L 234, 6.9.2007, str. 13.


title: 2008/384/ES: Sklep Komisije z dne 21. maja 2008 o spremembi Odločbe 2005/622/ES o sprejetju zavez, ponujenih v zvezi s protidampinškim postopkom glede uvoza zrnato usmerjenih ploščato valjanih izdelkov iz silicijevega jekla za elektropločevine s poreklom iz Združenih držav Amerike in Rusije

text:
               22.5.2008

               SL

               Uradni list Evropske unije

               L 132/20

      SKLEP KOMISIJE

   z dne 21. maja 2008
   o spremembi Odločbe 2005/622/ES o sprejetju zavez, ponujenih v zvezi s protidampinškim postopkom glede uvoza zrnato usmerjenih ploščato valjanih izdelkov iz silicijevega jekla za elektropločevine s poreklom iz Združenih držav Amerike in Rusije
   (2008/384/ES)
   KOMISIJA EVROPSKIH SKUPNOSTI JE –
   ob upoštevanju Pogodbe o ustanovitvi Evropske skupnosti,
   ob upoštevanju Uredbe Sveta (ES) št. 384/96 z dne 22. decembra 1995 o zaščiti proti dampinškemu uvozu iz držav, ki niso članice Evropske skupnosti (1) („osnovna uredba“), in zlasti členov 8 in 9 Uredbe,
   po posvetovanju s svetovalnim odborom,
   ob upoštevanju naslednjega:
   A.   PREDHODNI POSTOPEK

               (1)

               Svet je z Uredbo (ES) št. 1371/2005 (2) uvedel dokončno protidampinško dajatev na uvoz zrnato usmerjenih ploščato valjanih izdelkov iz silicijevega jekla za elektropločevine („grain oriented flat-rolled products of silicon-electrical steel – GOES“) s poreklom iz Združenih držav Amerike („ZDA“) in Rusije.

               (2)

               Komisija je z Odločbo 2005/622/ES (3) sprejela cenovne zaveze, ki sta jih ponudila dva sodelujoča proizvajalca izvoznika, katerih uvoz GOES v Skupnost je predmet za družbo specifičnih dajatev, in sicer družbi AK Steel Corporation, ZDA in Novolipetsk Iron & Steel Corporation („NLMK“), Rusija.

         B.   RAZVELJAVITEV SKLEPA 2005/622/ES

               (3)

               Komisija je 23. februarja 2007 začela vmesni pregled (4), ki je bil omejen na preučitev stopnje dampinga za dva proizvajalca izvoznika iz Rusije, NLMK in Viz Stal.

               (4)

               V skladu z ugotovitvami pregleda, navedenimi v Uredbi Sveta (ES) št. 435/2008 (5), je treba veljavne ukrepe za uvoz GOES iz Rusije razveljaviti in postopek v zvezi s tem uvozom zaključiti.

               (5)

               Glede na zgoraj navedeno je treba Odločbo Komisije 2005/622/ES, s katero je Komisija sprejela zavezo NLMK, spremeniti in zavezo, sprejeto od NLMK, razveljaviti –

         SKLENILA:
   Člen 1
   Zaveza, sprejeta z Odločbo Komisije 2005/622/ES od družbe Novolipetsk Iron & Steel Corporation (NLMK), se razveljavi.
   Člen 2
   Člen 1 Odločbe Komisije 2005/622/ES se nadomesti z naslednjim:

      „Člen 1
      Sprejme se zaveza, ki jo je proizvajalec iz spodnje preglednice ponudil v zvezi s tem protidampinškim postopkom glede uvoza zrnato usmerjenih ploščato valjanih izdelkov iz silicijevega jekla za elektropločevine s poreklom iz Združenih držav Amerike.

                  Država

                  Družba

                  Dodatna oznaka TARIC

                  ZDA

                  Proizvaja AK Steel Corporation, 703, Curtis Street, Middletown, Ohio
                  ali
                  proizvaja AK Steel Corporation, 703, Curtis Street, Middletown, Ohio, in prodaja AK Steel BV, Oosterhout, Nizozemska, prvemu neodvisnemu kupcu v Skupnosti, ki nastopa kot uvoznik.

                  A673“

   Člen 3
   Ta uredba začne veljati dan po objavi v Uradnem listu Evropske unije.

      V Bruslju, 21. maja 2008

            Za Komisijo

         Peter MANDELSON

            Član Komisije

      (1)  UL L 56, 6.3.1996, str. 1. Uredba, kakor je bila nazadnje spremenjena z Uredbo (ES) št. 2117/2005 (UL L 340, 23.12.2005, str. 17).

      (2)  UL L 223, 27.8.2005, str. 1. Uredba, kakor je bila nazadnje spremenjena z Uredbo (ES) št. 41/2008 (UL L 16, 19.1.2008, str. 1).

      (3)  UL L 223, 27.8.2005, str. 42.

      (4)  UL C 39, 23.2.2007, str. 26.

      (5)  UL L 132, 22.5.2008, str. 1.


title: 2006/470/ES: Sklep Sveta z dne  29. maja 2006  o zaključku postopka posvetovanj z Islamsko republiko Mavretanijo na podlagi člena 96 revidiranega Sporazuma iz Cotonouja

text:
               8.7.2006

               SL

               Uradni list Evropske unije

               L 187/28

      SKLEP SVETA

   z dne 29. maja 2006
   o zaključku postopka posvetovanj z Islamsko republiko Mavretanijo na podlagi člena 96 revidiranega Sporazuma iz Cotonouja
   (2006/470/ES)
   SVET EVROPSKE UNIJE JE –
   ob upoštevanju Pogodbe o ustanovitvi Evropske skupnosti,
   ob upoštevanju Sporazuma o Partnerstvu AKP-ES, podpisanega v Cotonouju 23. junija 2000 (1) (v nadaljevanju „Sporazum AKP-ES“), kakor je bil spremenjen s Sporazumom, podpisanem v Luksemburgu 25. junija 2005 (2), in zlasti člena 96 Sporazuma,
   ob upoštevanju Notranjega sporazuma o ukrepih, ki jih je treba sprejeti in postopkih za izvajanje Sporazuma AKP-ES (3), in zlasti člena 3 Sporazuma,
   ob upoštevanju predloga Komisije,
   ob upoštevanju naslednjega:

               (1)

               Kršeni so bili bistveni deli Sporazuma AKP-ES iz njegovega člena 9.

               (2)

               V skladu s členom 96 Sporazuma AKP-ES so se 30. novembra 2005 z državami AKP in Islamsko republiko Mavretanijo začela posvetovanja, med katerimi je mavretanska oblast sprejela posebne obveze za rešitev problemov, ki jih je izpostavila Evropska unija in ki jih bo izvedla v obdobju poglobljenega dialoga v 120 dneh.

               (3)

               Ob koncu tega obdobja se zdi, da je na podlagi nekaterih prej navedenih obvez prišlo do konkretnih pobud, nekatere obveze pa so se izpolnile. Vendar pa še precej pomembnih ukrepov glede bistvenih delov Sporazuma AKP-ES ni izvedenih –

         SKLENIL:
   Člen 1
   Začeta posvetovanja z Islamsko republiko Mavretanijo na podlagi člena 96 Sporazuma AKP-ES se zaključijo.
   Člen 2
   Ukrepi, določeni v pismu iz Priloge, se sprejmejo kot ustrezni ukrepi v okviru člena 96(2)(c) Sporazuma AKP-ES.
   Člen 3
   Ta sklep začne veljati na dan sprejetja.
   Ta sklep preneha veljati 29. novembra 2007. Redno se pregleda vsaj vsakih 6 mesecev.
   Člen 4
   Ta sklep se objavi v Uradnem listu Evropske unije.

      V Bruslju, 29. maja 2006

            Za Svet

            Predsednik

         M. BARTENSTEIN

      (1)  UL L 317, 15.12.2000, str. 3.

      (2)  UL L 209, 11.8.2005, str. 27.

      (3)  UL L 317, 15.12.2000, str. 376.

      PRILOGA
      Spoštovani gospod predsednik vlade!
      EU posveča veliko pozornost določbam iz člena 9 revidiranega Sporazuma iz Cotonouja. Partnerstvo AKP–ES temelji na spoštovanju človekovih pravic, demokratičnih načel in pravne države, ki so temeljni elementi tega sporazuma in posledično temelji naših odnosov.
      V tem smislu je evropska stran v svoji izjavi z dne 3. avgusta 2005 glede državnega udara v Mavretaniji opozorila, da obsoja vse poskuse nasilnega prevzema oblasti, in pozvala k spoštovanju demokracije in k vrnitvi ustavnega reda.
      V smislu člena 96 revidiranega Sporazuma iz Cotonouja in glede na to, da državni udar z dne 3. avgusta 2005 predstavlja kršitev nekaterih temeljnih elementov iz omenjenega člena, je EU pozvala Mavretanijo k posvetovanjem, da bi v okviru Sporazuma poglobljeno preučili stanje in ga po potrebi izboljšali.
      Ta posvetovanja so se začela 30. novembra 2005 v Bruslju. Ob tej priložnosti je mavretanska stran na podlagi memoranduma z dne 24. novembra 2005 predstavila razvoj razmer v državi po državnem udaru dne 3. avgusta 2005 in program oblasti za prehodno obdobje.
      EU je z zadovoljstvom ugotovila, da je mavretanska stran že potrdila nekatere prej sprejete obveznosti in predlagala pozitivne ukrepe za njihovo uresničitev.
      Med srečanjem je mavretanska stran prevzela zlasti triindvajset spodaj navedenih posebnih obveznosti s področja spoštovanja demokratičnih načel, temeljnih pravic in svoboščin ter pravne države kot tudi obveznosti glede odgovornega vodenja države. Obvezala se je tudi, da bo evropski strani do sredine januarja 2006 poslala poročilo o izpolnjevanju teh obveznosti in nato vsake tri mesece pripravljala redna poročila o razvoju razmer.
      Evropska stran je lahko na podlagi poročil iz sredine januarja in sredine aprila ugotovila, da je bil dosežen trajen napredek. Ta je bil ugotovljen že ob začetku posvetovanj, hkrati pa so bile opažene tudi določene spremembe, zlasti kar zadeva:

                  —

                  opredelitev postopkov za uraden popis v volilne namene, na podlagi katerega naj bi se oblikoval zanesljiv in pregleden volilni imenik, in začetek dejavnosti v zvezi s popisom,

                  —

                  sprejetje, s strani Sveta ministrov, zakonskega osnutka o ustavnih spremembah, o katerih naj bi se glasovalo na referendumu 25. junija 2006,

                  —

                  imenovanje novih „walis“ (regionalnih guvernerjev) in „hakems“ (prefektov) ter pošiljanje okrožnice o nevtralnosti centralne in teritorialne uprave novim regionalnim in lokalnim oblastem, potem ko prevzamejo svoj mandat,

                  —

                  sprejetje odloka z dne 26. januarja 2006 o spremembi občinskega zakonika in uvedbi načela neodvisnih kandidatur,

                  —

                  začetek posvetovanja s političnimi strankami o določbah, ki jih je treba sprejeti v zvezi z revizijo volilnih postopkov, vključno z možnostjo volilnega mandata za ženske in sprejetjem enotnih glasovnic,

                  —

                  pripravo programa za civilno ozaveščanje in izobraževanje ter začetek s tem povezane kampanje ob sodelovanju upravnih oblasti, neodvisne državne volilne komisije, političnih strank, organizacij civilne družbe in tiska,

                  —

                  ustanovitev delovne skupine v okviru ministrstva za pravosodje, ki bo preverila skladnost besedil v zvezi z demokratičnimi pravicami in svoboščinami z ustavo in glede na to pripravila potrebne predloge,

                  —

                  na podlagi odločbe ustanovitev in umestitev državne posvetovalne komisije za reformo sektorja tiska in avdiovizualnega sektorja, ki je ministrskemu predsedniku predložil začasno poročilo,

                  —

                  posredovanja osnutka odloka o ustanovitvi državne komisije za človekove pravice vladi,

                  —

                  okrožnice, ki jih ministrstvo za pravosodje in ministrstvo za notranje zadeve pošljeta vsem organom kazenskega pregona in teritorialnim upravnim organom, z njimi pa jih pozivata, naj preiščejo, odkrijejo in sprožijo sodni postopek v vseh primerih, ki bi lahko kazali na neposredno ali posredno izkoriščanje oseb, in organizacija seminarja za razmislek o vseh ukrepih, s katerimi bi lahko odpravili vse posledice suženjstva,

                  —

                  sprejetje osnutkov odlokov, s strani Sveta ministrov, o odobritvi pristopa h Konvenciji Združenih narodov proti korupciji in o odobritvi ratifikacije Afriške konvencije za boj proti korupciji,

                  —

                  ustanovitev državnega odbora za EITI (pobuda za preglednost sektorja ekstraktivne industrije) ter odobritev odloka o ustanovitvi državnega sklada za prihodke iz ogljikovodikov in o opredelitvi načinov upravljanja s temi prihodki.

            Takšne pobude začasnih oblasti bodo nedvomno pripomogle h krepitvi spoštovanja demokratičnih načel, temeljnih pravic in svoboščin ter pravne države in k odgovornemu vodenju vaše države. Vendarle pa bo večina obveznosti, prevzetih ob začetku posvetovanj, uresničena v daljšem obdobju, zaradi česar bo treba v tem času spremljati njihovo izvajanje.
      V tem smislu EU pričakuje predvsem nadaljnje izvajanje konkretnih ukrepov na naslednjih področjih:

                  —

                  priprava in izvedba svobodnih in preglednih volitev na podlagi zanesljivih in izpopolnjenih volilnih imenikov ter nepristranskih volilnih postopkov in volilnih okrožij, dogovorjenih s političnimi strankami,

                  —

                  spoštovanje pluralizma v avdiovizualnem sektorju in zlasti ustanavljanje neodvisnih radijskih postaj zunaj mest ter revizija zakona o tisku,

                  —

                  spodbujanje človekovih pravic, zlasti s prizadevanji za ustanovitev neodvisne državne komisije za človekove pravice, ter spodbujanje vračanja beguncev in njihove pravne rehabilitacije,

                  —

                  izvajanje zakonodaje o prepovedi suženjstva in ustrezna obravnava vseh težav, ki izhajajo iz njega,

                  —

                  reforma pravosodnega sistema,

                  —

                  neprestano izboljševanje odgovornega vladanja, vključno z objavljanjem posodobljenih statističnih podatkov z gospodarskega in proračunskega področja,

                  —

                  dejansko izvajanje pobude EITI v rudarskem sektorju in v sektorju pridobivanja ogljikovodikov ter uporaba istih načel odgovornega upravljanja v drugih sektorjih, povezanih z upravljanjem naravnih virov, zlasti z ribištvom.

            V duhu partnerstva, ki je temelj Sporazuma iz Cotonouja, je EU izrazila svojo pripravljenost, da podpre izvajanje obveznosti, ki jih je prevzela mavretanska stran. Glede na že izpolnjene obveznosti in glede na še neizvedene dejavnosti je bilo po zaključku posvetovanj odločeno, da se na podlagi člena 96(2)(c) revidiranega Sporazuma iz Cotonouja sprejmejo naslednji ustrezni ukrepi:

                  —

                  tekoče dejavnosti v zvezi s sodelovanjem v okviru 9. Evropskega razvojnega sklada in predhodnih ERS se bodo nadaljevale pod pogojem, da bodo izpolnjeni posebni pogoji iz veljavnih sporazumov o financiranju,

                  —

                  nadaljevala se bosta priprava in izvajanje programov za podporo institucijam v okviru podpore procesu tranzicije, pri čemer je bila odločitev o teh programih sprejeta ob začetku posvetovanj,

                  —

                  prav tako se bosta nadaljevala priprava in izvajanje ukrepov, predvidenih po 9. ERS in predhodnih ERS, na drugih področjih sodelovanja s Skupnostjo,

                  —

                  začete bodo dejavnosti v zvezi z načrtovanjem 10. ERS, in sicer po časovnem razporedu, ki so ga sprejele pristojne službe Evropske komisije. Pogoj za zaključek različnih faz procesa načrtovanja bo izvedba ustavnega referenduma in predvidenih volitev, in sicer v zadovoljivih okoliščinah ter v rokih, ki so jih določile začasne oblasti,

                  —

                  podpis dokumenta o strategiji države v okviru 10. ERS za Mavretanijo ne bo mogoč, preden ne bo dejansko potrjeno, da v državi ponovno vlada ustavni red, tj. potem, ko bodo izvedene svobodne in pregledne zakonodajne in predsedniške volitve, ter potem, ko bodo novi, demokratično izvoljeni organi prevzeli svoj mandat.

            Predvideni so redni pregledi s strani predsedstva EU in Evropske komisije, pri čemer mora biti prvi izveden v roku šestih mesecev.
      EU bo še naprej natančno spremljala razmere v Mavretaniji. Vašo vlado vabimo, naj v obdobju spremljanja, ki bo trajalo 18 mesecev, začne okrepljen politični dialog v okviru člena 8 Sporazuma iz Cotonouja, in sicer glede ponovne vzpostavitve demokracije in pravne države, zlasti z izvedbo svobodnih in preglednih lokalnih, parlamentarnih, senatnih in predsedniških volitev, hkrati pa naj okrepi spoštovanje človekovih pravic in temeljnih svoboščin.
      V primeru pospešenega uresničevanja obveznosti, ki so jih prevzele mavretanske oblasti, kot tudi v nasprotnem primeru, tj. če bi prišlo do prekinitve uresničevanja obveznosti, si EU pridržuje pravico sprejeti ustrezne ukrepe.
      Spoštovani, prosimo vas, da sprejmete izraze našega najglobljega spoštovanja.

         V Bruslju,

               Za Komisijo

               za Svet


title: 2014/858/EU: Sklep Komisije z dne 1. decembra 2014 o uradnem obvestilu Združenega kraljestva Velika Britanija in Severna Irska, da želi sodelovati pri aktih Unije na področju policijskega in pravosodnega sodelovanja v kazenskih zadevah, sprejetih pred začetkom veljavnosti Lizbonske pogodbe, ki niso del schengenskega pravnega reda

text:
               1.12.2014

               SL

               Uradni list Evropske unije

               L 345/6

         SKLEP KOMISIJE
   z dne 1. decembra 2014
   o uradnem obvestilu Združenega kraljestva Velika Britanija in Severna Irska, da želi sodelovati pri aktih Unije na področju policijskega in pravosodnega sodelovanja v kazenskih zadevah, sprejetih pred začetkom veljavnosti Lizbonske pogodbe, ki niso del schengenskega pravnega reda

      (2014/858/EU)

   EVROPSKA KOMISIJA JE –
   ob upoštevanju Protokola št. 36 o prehodni ureditvi in zlasti člena 10(5) Protokola, v povezavi s členom 4 Protokola št. 21 o stališču Združenega kraljestva in Irske glede območja svobode, varnosti in pravice ter s členom 331(1) Pogodbe o delovanju Evropske unije.
   ob upoštevanju naslednjega:

               (1)

               Člen 10(4) Protokola št. 36 je Združenemu kraljestvu dopustil, da najpozneje šest mesecev pred iztekom petletnega prehodnega obdobja iz člena 10(3) Protokola št. 36 obvesti Svet, da v zvezi z akti Unije na področju policijskega in pravosodnega sodelovanja v kazenskih zadevah, sprejetimi pred začetkom veljavnosti Lizbonske pogodbe, ne priznava pristojnosti Komisije in Sodišča, kakor je navedeno v členu 10(1) Protokola št. 36.

               (2)

               Z dopisom predsedniku Sveta z dne 24. julija 2013 je Združeno kraljestvo uporabilo zgornjo možnost z uradnim obvestilom, da ne priznava navedenih pristojnosti Komisije in Sodišča, posledično pa so se zadevni akti na področju policijskega in pravosodnega sodelovanja v kazenskih zadevah prenehali uporabljati za Združeno kraljestvo 1. decembra 2014.

               (3)

               Člen 10(5) Protokola št. 36 Združenemu kraljestvu dopušča, da pošlje uradno obvestilo, da želi sodelovati pri aktih, ki so se zanj prenehali uporabljati.

               (4)

               Z dopisom predsedniku Sveta, ki začne učinkovati 1. decembra 2014, je Združeno kraljestvo to možnost uporabilo z uradnim obvestilom, da želi sodelovati pri nekaterih od zgornjih aktov.

               (5)

               Za zadevne akte, ki niso del schengenskega pravnega reda, se člen 10(5) Protokola št. 36 nanaša na Protokol št. 21 o stališču Združenega kraljestva in Irske glede območja svobode, varnosti in pravice, člen 4 slednjega Protokola pa se nanaša na postopek iz člena 331(1) PDEU. Določba člena 331(1) določa, da Komisija potrdi udeležbo države članice, ki se želi priključiti že obstoječemu okrepljenemu sodelovanju, in po potrebi potrdi, da so pogoji udeležbe izpolnjeni.

               (6)

               V skladu z zadnjim stavkom člena 10(5) Protokola št. 36 si institucije Unije in Združeno kraljestvo prizadevajo, da v kar največji možni meri ponovno vzpostavijo sodelovanje Združenega kraljestva v pravnem redu Unije v zvezi z območjem svobode, varnosti in pravice, ne da bi pri tem resno ogrozile delovanje različnih delov tega reda v praksi in ob spoštovanju njihove povezanosti.

               (7)

               Pogoji iz zadnjega stavka člena 10(5) Protokola št. 36 so izpolnjeni za akte, ki so navedeni v Prilogi k temu sklepu in o katerih je Združeno kraljestvo Svet uradno obvestilo.

               (8)

               Sodelovanje Združenega kraljestva pri aktih, navedenih v Prilogi k temu sklepu, bi bilo zato treba potrditi –

         SPREJELA NASLEDNJI SKLEP:
   Člen 1
   Sodelovanje Združenega kraljestva pri aktih, navedenih v Prilogi k temu sklepu, je potrjeno z dnem začetka veljavnosti tega sklepa.
   Člen 2
   Ta sklep se objavi v Uradnem listu Evropske unije.
   Sklep začne veljati dne 1. decembra 2014.

      V Bruslju, 1. decembra 2014

            Za Komisijo

            Predsednik

         Jean-Claude JUNCKER

      PRILOGA

                  1.

                  Skupni Ukrep 97/827/PNZ z dne 5. decembra 1997 o vzpostavitvi mehanizma za ocenjevanje uporabe in izvajanja mednarodnih obveznosti na državni ravni v boju proti organiziranemu kriminalu (UL L 344, 15.12.1997, str. 7).

                  2.

                  Akt Sveta z dne 18. decembra 1997 na podlagi člena K.3 Pogodbe o Evropski uniji, o pripravi Konvencije o medsebojni pomoči in sodelovanju med carinskimi upravami (UL C 24, 23.1.1998, str. 1).

                  3.

                  Skupni ukrep 98/700/PNZ z dne 3. decembra 1998 o ustanovitvi Evropskega sistema slikovnega arhiviranja (FADO), ki ga je sprejel Svet na podlagi člena K.3 Pogodbe o Evropski uniji (UL L 333, 9.12.1998, str. 4).

                  4.

                  Sklep Sveta 2000/375/PNZ z dne 29. maja 2000 o boju proti otroški pornografiji na internetu (UL L 138, 9.6.2000, str. 1).

                  5.

                  Sklep Sveta 2000/641/PNZ z dne 17. oktobra 2000 o ustanovitvi Sekretariata za skupne nadzorne organe za varstvo podatkov, ustanovljene s Konvencijo o ustanovitvi Evropskega policijskega urada (Konvencijo o Europolu), Konvencijo o uporabi informacijske tehnologije za carinske namene in Konvencijo o izvajanju Schengenskega sporazuma o postopni odpravi mejnih kontrol na skupnih mejah (Schengensko konvencijo) (UL L 271, 24.10.2000, str. 1).

                  6.

                  Sklep Sveta 2000/642/PNZ z dne 17. oktobra 2000 o dogovoru glede sodelovanja med enotami za finančni nadzor (FIU-ji) držav članic pri izmenjavi informacij (UL L 271, 24.10.2000, str. 4).

                  7.

                  Sklep Sveta 2002/187/PNZ z dne 28. februarja 2002 o ustanovitvi Eurojusta za okrepitev boja proti težjim oblikam kriminala (UL L 63, 6.3.2002, str. 1).

                  8.

                  Sklep Sveta 2002/348/PNZ z dne 25. aprila 2002 o varnosti na nogometnih tekmah mednarodnega značaja (UL L 121, 8.5.2002, str. 1).

                  9.

                  Okvirni sklep Sveta 2002/465/PNZ z dne 13. junija 2002 o skupnih preiskovalnih enotah (UL L 162, 20.6.2002, str. 1).

                  10.

                  Okvirni sklep Sveta 2002/584/PNZ z dne 13. junija 2002 o evropskem nalogu za prijetje in postopkih predaje med državami članicami (UL L 190, 18.7.2002, str. 1).

                  11.

                  Sklep Sveta 2003/659/PNZ z dne 18. junija 2003 o spremembi Sklepa 2002/187/PNZ o ustanovitvi Eurojusta za okrepitev boja proti težjim oblikam kriminala (UL L 245, 29.9.2003, str. 44).

                  12.

                  Okvirni sklep Sveta 2005/214/PNZ z dne 24. februarja 2005 o uporabi načela vzajemnega priznavanja denarnih kazni (UL L 76, 22.3.2005, str. 16).

                  13.

                  Okvirni sklep Sveta 2006/783/PNZ z dne 6. oktobra 2006 o uporabi načela vzajemnega priznavanja odredb o zaplembi (UL L 328, 24.11.2006, str. 59).

                  14.

                  Okvirni sklep Sveta 2006/960/PNZ z dne 18. decembra 2006 o poenostavitvi izmenjave informacij in obveščevalnih podatkov med organi kazenskega pregona držav članic Evropske unije (UL L 386, 29.12.2006, str. 89).

                  15.

                  Sklep Sveta 2007/412/PNZ z dne 12. junija 2007 o spremembi Sklepa 2002/348/PNZ o varnosti na nogometnih tekmah mednarodnega značaja (UL L 155, 15.6.2007, str. 76).

                  16.

                  Sklep Sveta 2007/845/PNZ z dne 6. decembra 2007 o sodelovanju med uradi za odvzem premoženjske koristi držav članic na področju sledenja in identifikacije premoženjske koristi, pridobljene s kaznivim dejanjem, ali drugega premoženja, povezanega s kaznivimi dejanji (UL L 332, 18.12.2007, str. 103).

                  17.

                  Okvirni sklep Sveta 2008/675/PNZ z dne 24. julija 2008 o upoštevanju obsodb med državami članicami Evropske unije v novem kazenskem postopku (UL L 220, 15.8.2008, str. 32)

                  18.

                  Okvirni sklep Sveta 2008/909/PNZ z dne 27. novembra 2008 o uporabi načela vzajemnega priznavanja sodb v kazenskih zadevah, s katerimi so izrečene zaporne kazni ali ukrepi, ki vključujejo odvzem prostosti, za namen njihovega izvrševanja v Evropski uniji (UL L 327, 5.12.2008, str. 27).

                  19.

                  Sklep Sveta 2008/976/PNZ z dne 16. decembra 2008 o Evropski pravosodni mreži (UL L 348, 24.12.2008, str. 130).

                  20.

                  Sklep Sveta 2009/426/PNZ z dne 16. decembra 2008 o okrepitvi Eurojusta in spremembi Sklepa 2002/187/PNZ o ustanovitvi Eurojusta za okrepitev boja proti težjim oblikam kriminala (UL L 138, 4.6.2009, str. 14).

                  21.

                  Okvirni sklep Sveta 2009/299/PNZ z dne 26. februarja 2009 o spremembi okvirnih sklepov 2002/584/PNZ, 2005/214/PNZ, 2006/783/PNZ, 2008/909/PNZ in 2008/947/PNZ zaradi krepitve procesnih pravic oseb ter spodbujanja uporabe načela vzajemnega priznavanja odločb, izdanih na sojenju v odsotnosti zadevne osebe (UL L 81, 27.3.2009, str. 24).

                  22.

                  Okvirni sklep Sveta 2009/315/PNZ z dne 26. februarja 2009 o organizaciji in vsebini izmenjave informacij iz kazenske evidence med državami članicami (UL L 93, 7.4.2009, str. 23).

                  23.

                  Sklep Sveta 2008/316/PNZ z dne 6. aprila 2009 o vzpostavitvi Evropskega informacijskega sistema kazenskih evidenc (ECRIS) na podlagi člena 11 Okvirnega sklepa 2009/315/PNZ (UL L 93, 7.4.2009, str. 33).

                  24.

                  Sklep Sveta 2009/371/PNZ z dne 6. aprila 2009 o ustanovitvi Evropskega policijskega urada (Europol) (UL L 121, 15.5.2009, str. 37).

                  25.

                  Okvirni sklep Sveta 2009/829/PNZ z dne 23. oktobra 2009 o uporabi načela vzajemnega priznavanja odločb o nadzornih ukrepih med državami članicami Evropske unije kot alternativi začasnemu priporu (UL L 294, 11.11.2009, str. 20).

                  26.

                  Sklep Sveta 2009/917/PNZ z dne 30. novembra 2009 o uporabi informacijske tehnologije za carinske namene (UL L 323, 10.12.2009, str. 20).

                  27.

                  Sklep Sveta 2009/934/PNZ z dne 30. novembra 2009 o sprejetju izvedbenih pravil, ki urejajo odnose Europola s partnerji, vključno z izmenjavo osebnih podatkov in tajnih informacij (UL L 325, 11.12.2009, str. 6).

                  28.

                  Sklep Sveta 2009/936/PNZ z dne 30. novembra 2009 o sprejetju izvedbenih pravil za analitične delovne datoteke Europola (UL L 325, 11.12.2009, str. 14).

                  29.

                  Sklep Sveta 2009/968/PNZ z dne 30. novembra 2009 o sprejetju pravil o varovanju tajnosti informacij Europola (UL L 332, 17.12.2009, str. 17).